Autoliiton Moottori-lehti vertasi vanhaa hyväkuntoista talvirengas uuteen - "dramaattinen lopputulos" - Autot - Ilta-Sanomat\nHyväkuntoiselta näyttävä talvirengas voi olla tappava - Moottori-lehden testissä "dramaattinen lopputulos"\nKuvan nastarengas ei liity testiin. (KUVA: Heikki Saukkomaa)\nJulkaistu: 8.3.2013 15:10\nVanhentunut talvirengas voi olla todellinen turvallisuusriski, kirjoittaa Moottorihttp://plaza.fi/moottori/-lehti.\nTesti tehtiin Nokian Renkaiden ammattitestaajien toimesta Ivalossa - siinä verrattiin vuonna 2001 käyttöönotettua sekä uutta nastoin varustettua talvirengasta. Vanha talvirengas oli Nokian Hakkapeliitta 2 -mallinen ja uusi Hakkapeliitta 8. Vanhassa renkaassa urasyvyys oli madaltunut ainoastaan 1,7 millimetriä ollen kahdeksan millimetriä ja renkaista oli irronnut nastoja vain kolme - silmämääräisesti renkaat olivat siis erinomaisessa kunnossa.\nVanha talvirengas osoittatui petolliseksi. Eri rengassarjoilla varustetuilla autoilla kiihdytettiin sadan kilometrin tuntinopeuteen, jonka jälkeen niillä tehtiin jarrutus jäisellä alustalla.\nTestissä vanhoilla nastarenkailla varustettu auto pysähtyi jäisellä alustalla sadan kilometrin tuntinopeudesta 70 metriä myöhemmin kuin uusilla nastarenkailla varustettu auto. Kun uusia renkaita käyttänyt auto pysähtyi, vanhoilla renkailla matka jatkui vielä 50 km/h nopeudella. Vanha rengas hävisi uudelle kirkkaasti myös muissa testatuissa ominaisuuksissa, kirjoittaa Moottori testistään.\nTulos yllätti testaajat, vaikka etukäteen oli arvattavissa, että jonkunlaista eroa syntyy.\nAutoliiton alainen Moottori-lehti kehottaakin myös vähän ajavien hankkimaan säännöllisesti uudet renkaat, sillä iän myötä renkaiden ominaisuudet heikkenevät muun muassa kumin kovettumisen takia.\nIkääntyessään renkaan ominaisuudet heikkenevät salakavalasti, vaikka ajokilometrejä kertyisi vähän ja renkaita säilytettäisiin oikein.\nTesti on julkaistu juuri ilmestyneessä maaliskuun Moottori -lehdessä. Moottorin artikkeli ja tulokset löytyvät tämän tiedotteen liitteenä pdf-muodossa. Aineisto on vapaasti lainattavissa lähde mainiten.


VILPE® Arvot, visio ja strategia - Etusivu\nVILPE Oy:n arvot ohjaavat yrityksen toimintaa kaikissa tilanteissa. Ne myös kertovat yrityksen moraalista ja VILPE Oy:n tärkeiksi mieltämistä asioista. Arvojen jalkauttaminen yrityksessä on tärkeää, sillä niiden tulee näkyä kaikessa toiminnassa.\nYmpäristön hyvinvointi on VILPElle yksi yrityksen toiminnan lähtökohdista. Yrityksen tuotteet valmistetaan kemiallisesti neutraalista ja kierrätettäväksi kelpaavasta polypropeenista. VILPE Oy:n johtamisjärjestelmä on arvioitu ja yritykselle on myönnetty SGS ISO 14001:2004 -ympäristösertifikaatti. Sertifioinnin laajuus kattaa VILPE®-tuotteiden tuotekehityksen, suunnittelun, valmistuksen ja myynnin.\nVILPE täyttää velvollisuutensa. Se tarkoittaa kaikkien sidosryhmien ja kumppanien huomioon ottamista ja kunnioittamista. Tinkimätön luotettavuus vahvistaa yhtiön suhteita muihin organisaatioihin ja toimijoihin. Siihen kuuluvat myös yhteiskuntavastuu ja yhtiön toiminta-alueen myönteisen kehityksen aktiivinen tukeminen.\nItseluottamus on menestyksen lähtökohta. Me kutsumme sitä rohkeudeksi. Se ei tarkoita sokeaa itseluottamusta vaan sitä, että uskomme ihmisiimme ja ideoihimme. Tarvitsemme rohkeutta tuodaksemme markkinoille uusia ratkaisuja, koska haluamme aina olla tuotekehityksen edelläkävijä.\nVILPE on tuotekehityksen etulinjassa. Innovatiivisen ilmapiirin vaaliminen ja innovatiivinen tuotekehitys varmistavat, että VILPE pystyy tarjoamaan parhaat ja toimivimmat rakentamisen ratkaisut myös tulevaisuudessa. Innovatiivisuus johtaa myös uusiin ratkaisuihin ja niiden myötä entistä parempaan asiakaspalveluun. Innovointi ei ole kuitenkaan itseisarvo, vaan se perustuu aina haluun luoda uusia, entistäkin parempia tuotteita ja palveluja sidosryhmillemme.\nVILPEn toiminta on avointa. VILPE noudattaa annettuja lakeja ja kunnioittaa eri kulttuureja. Toiminnan avoimuudella taataan yrityksen sidosryhmille luotettavuus ja rehellisyys. Avoimuudella tarkoitetaan myös yrityksen sisäistä toimintaa, jolla henkilökunnalle tarjotaan avoin ja rehellinen työilmapiiri.\n"Parempaa sisäilmaa, energiatehokkuutta ja rakenteiden pitkäikäisyyttä kaikkiin tiloihin.”\nVILPEn tarkoituksena on tuoda parempaa sisäilmaa, energiatehokkuutta ja rakenteiden pitkäikäisyyttä kaikkiin tiloihin. Uskomme, että jokaisella on oikeus hengittää vapaasti ja huoletta niin töissä kuin kotona. Uudistamme toimialaamme tuomalla markkinoille innovatiivisia ratkaisuja, jotka pienentävät terveysriskejä ja pidentävät rakennusten käyttöikää.\nAsentajamme ovat vahvuutemme. VILPE®-tuotteita käyttävät asentajat ovat todellisia ammattilaisia, jotka välittävät asiakkaistaan. VILPE® on asentajiemme valinta, koska sen tuotteet ovat turvallisia ja suorituskykyisiä ja niiden asentaminen on helppoa ja nopeaa. Asentajiemme ansiosta loppuasiakkaamme hyötyvät erinomaisesta laadusta.\nVisio tiivistää yrityksen tahtotilan. VILPEn visiona on saavuttaa 20 prosentin kestävä kasvuvauhti vuoteen 2020 mennessä uusien asiakaskeskeisten ratkaisujen avulla. Uusien tuotteiden eli vuonna 2016 tai sen jälkeen lanseerattujen tuotteiden osuus liikevaihdostamme on tahtotilamme mukaan 20 prosenttia vuonna 2020.\nMenestyminen nykypäivän maailmanlaajuisilla markkinoilla edellyttää VILPEltä kestävää kasvua. Haluamme luoda kasvua tarjoamalla innovaatioita asentajillemme ja loppuasiakkaillemme ja tavoittamalla uusia markkinoita. Uudet innovaatiomme ovat asiakaskeskeisiä ja auttavat meitä täyttämään tarkoituksemme entistäkin paremmin.\n"Vastaamme nykyaikaisen rakentamisen tarpeisiin uusilla innovaatioilla."\nUudistushenkisyys ohjaa VILPEn kaikkia toimintoja. Missiomme kertoo, miten täytämme tarkoituksemme päivittäisessä työssämme. Tarkoituksemme täyttäminen tarkoittaa, että ymmärrämme toimialamme tarpeet ja ongelmat markkina-alueillamme. Laajennamme ja sopeutamme tuotevalikoimaamme markkinoiden tarpeisiin.\nNykyaikaisen rakentamisen tarpeiden ymmärtäminen edellyttää uusien markkinatrendien ja teknologioiden tutkimista yhtiön sisällä sekä ulkoista yhteistyötä ja yhteydenpitoa kumppaneihin. Käytämme tietojamme ja resurssejamme innovatiivisten ratkaisujen tuomiseen markkinoille.\nStrategiamme on täyttää tarkoituksemme nyt ja tulevaisuudessa panostamalla kumppaneihin, innovointiin ja organisaatioon. VILPE Oy:n on oltava kunnioitettava, vakaa ja määrätietoinen kumppani, ja organisaatiomme on tarjottava kumppaneillemme uudenlaisia viestinnän ja osallistumisen tapoja. Tarkoituksemme edellyttää meiltä läheisiä yhteistyösuhteita asentajiin, suunnittelijoihin ja arkkitehteihin, jotta voimme tarjota ratkaisujamme kuluttajille.\nUudistushenkisyytemme synnyttää innovaatioita ja on olennainen osa organisaatiotamme ja tuotekehitystiimimme päivittäistä työtä. Innovointi tarkoittaa myös sitä, että koko organisaatiomme on suhtauduttava avoimesti ja ennakkoluulottomasti uusiin ja rohkeisiin ideoihin. Organisaation kaikilla toiminnoilla on velvollisuus ja mahdollisuus innovoida ja parantaa prosessejaan strategian mukaisesti.\nIhmiset luovat menestyksekkään organisaation. Meidän on tuettava tiimimme jäseniä luomalla innostava työympäristö koko yhtiöön. Innostavassa työympäristössä ei suvaita kiusaamista, ja se tarjoaa koulutus- ja etenemismahdollisuuksia. Lisäksi se varmistaa päivittäisen työn sujumisen kaikilla mahdollisilla tavoilla.


Älykoti kannattaa tuotteistaa, vaikka se onkin aina räätälöitävä - Pölli tästä\nEtusivu / Blogi / Älykoti kannattaa tuotteistaa, vaikka se onkin aina räätälöitävä\nÄlykoti kannattaa tuotteistaa, vaikka se onkin aina räätälöitävä\nHinnoittelu, Nimet, Tekniikka, Tuotteistaminen\nÄlykoti saattaa sisältää jopa miljoonan arvosta tekniikkaa, jota tavallisen älyttömän talon tai asunnon hintaan ei vielä kuulu. Mutkikas kokonaisuus on räätälöitävä aina asiakaskohtaisesti. Silti myös älykotiprojektin tuotteistaminen on täysin mahdollista ja järkevää.\nMikä on asiantuntijan rakkain vastaväite toimialasta riippumatta?\n”Tuotteistaminen ei onnistu, koska kaikki asiakkaat ja projektit ovat niin erilaisia.”\nTuo ruikutus on täyttä soopaa.\nHeinäkuussa 2020 sain puhelun Digisähkö Oy:n toimitusjohtajalta. Jani Hirvonen oli sitä mieltä, että hänen yrityksensä älykodin suunnittelu- ja toteutuspalvelu pitäisi tuotteistaa.\nKuinka ollakaan, olin aivan samaa mieltä. Noste-suolakaivos-tuotteistusprojekti käynnistyi jo heti syyskuun alussa.\nJohtaja Hirvonen onnistui kaiken lisäksi vonkaamaan hankkeessa syntyvien aineistojen graafisen suunnittelun ja copywriterin kirjoitustyöt samaan pakettiin. En vieläkään oikein tiedä, miten hän siinä onnistui. Toki se tarkoitti, että käytin kirjoitustaitojani myös ylimääräisen laskun sommittelemiseen.\nNyt tarjolla on uusi palveluni, joka on nimeltään Noste-safari™. Se on kolmiviikkoinen avaimet käteen -tuotteistusprojekti, jonka hintaan sisältyvät kaikki aineistojen tuotantotyöt vakiovarusteena.\nMutta varokaa silti tällaisia ystävällisiltä symppiksiltä vaikuttavia asiakkaita. Usein kohtelias ulkokuori kätkee taakseen julman & juonikkaan ammattiostajan, joka käyttää kaltaisiani sinisilmäisiä konsultinreppanoita armotta hyväkseen.\nDigisähkö Oy:n toimitusjohtaja Jani Hirvonen on leppoisan oloinen, mutta vaarallinen vastustaja, joka popsii kaltaisiani tyhmänpulskeita konsultteja aamiaiseksi. Hän onnistui jotenkin salakavalassa manipuloinnissaan niin, että lupauduin toimimaan myös Noste-suolakaivos-projektimme copywriterina (suomeksi: mainoskirjoittajana). Yleensä se on jonkun muun tehtävä. Toki kirjoitin vastineeksi tästä uhrauksestani muikean lisälaskun.\nGraafista suunnittelijaa en sentään enää sorru leikkimään kuin ehkä joskus salaa peiton alla firmani sisäisissä hankkeissa. Silloinkin virallinen ilmejohtajani Ilari Pousi yleensä järjestää kipakan Zoom-puhuttelun. Sen jälkeen hän turhautuneena tuhisten korjaa jälkeni.\nTässä tapauksessa hälytin avuksi kuitenkin toisen pitkäaikaisen luottopakkini. Mainostoimisto Paahtamo Oy:n Jari Virtanen on osallistunut tuotteistusprojekteihini jo viitisentoista vuotta. Yhteisiä hankkeita meillä on takana jo pitkästi yli sata.\nKaimani on sikäli poikkeuksellinen visualisti, että hän malttaa tehdä sen, mitä häneltä on tilattu. Jälki on ammattimaista, mutta aikataulu pitää silti aina minuutilleen. Toisin kuin monet perinteisten mainostoimistojen ns. luovat persoonat, Jari ei sorru häröilyyn tai taiteiluun asiakkaittensa kustannuksella.\nTuotteistaminen tarkoittaa, että myös älykoti saa hintalapun\nTuotteistusprojekti ei kai olisi mistään kotoisin, jos hinnoittelu ei aiheuttaisi päänsärkyä. Sen pohtimiseen kului tälläkin kertaa aikaa ja tupakkia.\nAivan fiksu älykoti saattaa irrota jopa alle 50 tonnilla. Toisaalta Digisähkö on toimittanut projekteja, joiden hinta hipoo miljoonaa.\nYleensä tällainen tilanne johtaa (jälleen toimialasta riippumatta) siihen, että pian firman verkkosivulle ilmestyy jokin versio tästä äärettömän suositusta kehotuksesta:\n”Pyydä meiltä tarjousta!”\nSuositulla tarkoitan kuitenkin vain sitä, että tarjouspyyntöihin perustuva bisnes on tavattoman yleistä. Mutta eihän sitä kukaan muuten rakasta.\nItse asiassa sitä vihaavat niin ostajat kuin myyjätkin:\nAsiakkaiden mielestä on raivostuttavaa, ettei yritys vahingossakaan näytä verkkosivuillaan edes hinta-arvioita.\nMyyjät taas inhoavat työläitä tarjoussulkeisia, etenkin kun useimmat tarjouspyynnöt ovat todellisuudessa vain alustavia hintatiedusteluja. Ne johtavat liian harvoin tilaukseen.\nKun hintahaitari uhkaa venyä maasta kuuhun, silloin kannattaa kaivaa hinnoittelijan työkalupakista tyly, mutta hyväksi havaittu keino. Tarkoitan paketointia.\nPaketointi on hinnoittelijan paras ystävä\nKun palvelun hintahaarukka on näinkin laaja, tuotteistaminen tarkoittaa väistämättä mustavalkoisia päätöksiä.\nTieteellinen senttien sadasosien hierominen tai perfektionistinen saivartelu on pakko lopettaa. Muuten hinnoittelu johtaa koko projektin umpikujaan.\nJos pilkunviilaaminen pääsee jatkumaan, pian kaikki ovat jälleen liikuttavan yksimielisiä siitä, ettei tuotteistaminen ole juuri siinä tapauksessa edes mahdollista.\nAsiantuntijoiden on siis päästävä eroon näpertelystä. Helpoin keino on reipas paketointi. Se kannattaa aloittaa siitä, että projektiryhmäsi hahmottelee palvelukokonaisuudesta kolme tyypillistä vaihtoehtoa.\nPaketoinnin kaltainen radikaali ajatus saa monet asiantuntijat taintumaan. Se on aivan normaalia, eikä siitä kannata hätääntyä.\nKun kaikki kohtauksesta kärsineet on elvytetty, jankuta tyypillinen-sanaa painokkaasti vähintään kolme tusinaa kertaa. Vähitellen projektiryhmäsi hitainkin puolisko alkaa hoksata, että tosiaan: jotkin asiakastyypit ja -tarpeet ovat ehkä aavistuksen yleisempiä kuin jotkin muut.\nNäin mekin päätimme toimia. Toki jokainen älykoti on aina ainutlaatuinen. Emme silti jääneet vääntelemään käsiämme tai sätkimään lattialle. Hahmottelimme nopeasti kolme erilaista mallipakettia:\nKaikkeus Korso™ on edullinen älykotipaketti\nKaikkeus Korso sopii uudiskohteeseen, jonka pinta-ala on noin 150 neliötä ja hintaluokka on puoli miljoonaa euroa. Sähköurakoinnin lisäksi pakettiin sisältyvät älykkäät valaistus- ja lämmitysjärjestelmät. Älykoti-osuuden hinta on tyypillisesti noin 50 000 euroa.\nKaikkeus Käpylä™ on keskihintainen älykotipaketti\nKeskisarjan kokoonpano on Kaikkeus Käpylä. Talon pinta-ala on silloin noin 250 neliömetriä ja hintaluokka miljoona euroa. Digisähkön toimitukseen sisältyvät sähköurakoinnin, valaistuksen ja lämmityksen lisäksi myös turvajärjestelmät. Laitteet ja materiaalit ovat pari pykälää laadukkaampia kuin Korso-versiossa. Kaikkeus Käpylä maksaa tyypillisesti noin 90 000 euroa.\nKaikkeus Kauniainen™ on kallein älykotipaketti\nJärein paketti on nimeltään Kaikkeus Kauniainen. Talon pinta-ala on noin 400 neliömetriä ja hintaluokka 5 miljoonaa euroa. Nyt kokonaisuuteen kuuluvat myös koko talon kattava äänentoistojärjestelmä ja kotiteatteri.\nLaiteet ja materiaalit ovat huipputasoa. Kaikkeus Kauniainen maksaa tyypillisesti noin 350 000 euroa.\nLisäksi tarjolla on toinen sarja samanlaisia paketteja, mutta niiden nimet ovat Kumous Korso™, Kumous Käpylä™ ja Kumous Kauniainen™. Kun Kaikkeus on tarkoitettu uudiskohteisiin, Kumous-sarjan paketit sopivat saneerauskohteisiin.\nMyyntiesitys on tuotteistusprojektin kivijalka\nTuotteistusprojekti alkaa aina siitä, että rakennamme kymmensivuisen myyntiesityksen. Kun sen idea on kirkas, sen jälkeen kaikki muut materiaalit syntyvät helposti. Tässä esimerkki alkuperäisen myyntiesityksen ehkä tärkeimmästä sivusta:\nKaikkeus-älykoti-pakettien ensimmäinen hahmotelma näytti syyskuussa 2020 tältä. Kuva on peräisin kymmensivuisesta myyntiesityksestä, joka toimii jokaisen tuotteistusprojektini kivijalkana. Huomaa, että sekä pakettien sisältöjä ja hintoja on myöhemmin hienosäädetty moneen kertaan.\nMitä muuta myyntiesityksen perusteella sitten tuotamme? Se riippuu jonkin verran projektista, mutta tyyppisiä hyvän tuotteistuksen elementtejä ovat esimerkiksi\nKysymyksiä ja vastauksia -pläjäys\nVerkkosivut (tai laskeutumissivu)\nMiltä Kaikkeus-älykoti-esite näyttää?\nKaikkeus-älykotia ei kukaan osta verkkokaupasta. Se on joka tapauksessa aina asiakaskohtaisesti räätälöitävä kokonaisuus, vaikka se tuotteistettu onkin.\nOstajan tarpeet on kartoitettava perinpohjaisesti. Yleensä se tapahtuu (ainakin ennen ja jälkeen koronaepidemian) nenätysten. Siksi myös perinteinen esite on usein hyödyllinen.\nVaikka jokainen toimitus olisi asiakaskohtainen, se ei todellakaan tarkoita, että tuotteistaminen olisi mahdotonta tai turhaa.\nTässä nelisivuinen Kaikkeus-älykoti-esite valmiiksi kuviksi avattuna. Löydät myöhemmin tästä kirjoituksesta myös esitteiden pdf-versiot.\nTässä Kaikkeus-älykoti-esitteen ensimmäinen sivu. Näkökulmaksi valitsimme asiakkaan tyypillisen tilanteen. Älykodin hinta ei ole putkahtanut jostain taivaasta hänen kukkaroonsa sillä aikaa, kun hän on makoillut sohvassa syljeskelemässä kattoon. Elämä on lyhyt. Hän osaa jo pitää arvossa omaa aikaansa.\nKaikkeus-älykoti-esitteen toinen sivu vastaa kysymykseen, ”mikä se on”? Lisäksi tässä on tavoitteena poistaa ostajan riskin tunnetta. Vältimme tahallamme jorisemasta teknisistä yksityiskohdista juuri mitään. Halusin kuitenkin mainita KNX-automaatiotekniikan siksi, että niin monta sen edeltäjää ja kilpailijaa on jo ehditty kuopata menneinä vuosina. En ainakaan omaan kotiini uskaltaisi upottaa jonkin yksittäisen valmistajan tekelettä, vaikka se kuulostaisi miten mahtavalta.\nKaikkeus-älykoti-esitteen kolmas sivu kuvaa tuotteistamisen tärkeimmän tuloksen, eli Kaikkeus-tuotepaketit. Tekstejä on jo jonkin verran muokattu sen jälkeen, kun päästin ne käsistäni. En esimerkiksi käyttäisi huolella-svetisismiä. Mutta kestän sen ilmekään värähtämättä kuin demari valtion valtavan budjettivajeen. Sivun oikean ylänurkan kuvassa ahkeroi Digisähkö Oy:n osakas ja operatiivinen johtaja Kimmo Mäki-Tanila.\nKaikkeus-älykoti-esitteen neljäs ja viimeinen sivu kertoo, kuka näitä paketteja toimittaa. Huomaa, että toimitusjohtaja Jani Hirvonen esiintyy reippaasti omilla kasvoillaan. Yhteystiedoissa on mainittu myös hänen matkapuhelinnumeronsa. Tämä saattaa tuntua itsestään selvältä. Mutta todella monet asiantuntijat eivät halua edes omia yhteystietojaan näkyviin, koska ”silloinhan joku asiakas saattaa soittaa minulle!” Niinpä tilalle ilmestyy jokin ”lähetä tarjouspyyntösi osoitteeseemme musta-aukko.fi” -höpinä. Ikävä kyllä en vitsaile.\nToki myös Kumous-sarjalle on oma esitteensä. Yksi tuotteistusprojektin tärkeimpiä tuotoksia on aina kysymyksiä & vastauksia -pläjäys. Lataa materiaalit pdf-versioina itsellesi tästä:\nKaikkeus-älykoti-esite, pdf-versio (5,3 megatavua)\nKumous älykoti-esite, pdf-versio (5,2 megatavua)\nKysymyksiä & vastauksia Kumous-älytaloista, pdf-versio (5,8 megatavua)\nVerkkosivut uuteen uskoon projektimme jälkeen\nDigisähkö päivitti myös verkkosivunsa uuteen uskoon, mutta vasta tuotteistusprojektimme jälkeen. Tämä on järkevä marssijärjestys. Ensin hoidetaan tuotteistaminen. Sen jälkeen onkin yhtäkkiä selkeää, mistä verkkosivuilla kannattaisi puhua.\nMonet näkökulmat ovat siirrettävissä esimerkiksi myyntiesityksestä lähes sellaisenaan verkkosivuille. Tässä esimerkki älykotiprojektin vaiheistuksesta, joka on kuvakkeita myöten perua Noste-suolakaivos-projektin aikana syntyneistä aineistoista.\nDigisähkö päivitti verkkosivunsa uuteen uskoon tuotteistusprojektimme jälkeen. Näin kannattaa edetä. Kun tuotteistaminen on kunnossa ensin, sitten ei tarvitse keksiä väkisin, mistä verkkosivuille löytyisi järkevää sanottavaa.\nMistä älykotipaketin nimi on revitty?\nJos tuotteistettavan paketin hinnoittelu on joskus tuskallista vääntämistä, rakkaan lapsen nimeäminen on usein vielä hankalampaa.\nTällä kertaa nimisulkeiset kuitenkin etenivät harvinaisen sujuvasti. Idean Kaikkeus-nimestä kaivoin Nykysuomen sanakirjasta. Sehän on jokaisen niminikkarin ehtymätön aarreaitta.\nSuosin selkeän suomalaisia nimiä. Nykysuomen sanakirja on niminikkarin ehtymätön aarreaitta. Katson suorastaan kansalaisvelvollisuudekseni torjua välillä naurettavuuksiin yltyvää ulkomaisten väännösten vyöryä. Toki asiakaskunnan kieli ratkaisee. Asiakkaani aina lopulta päättää, minkä nimen otamme käyttöön.\nEtsin kotimaista sanaa, joka tarkoittaisi ”ihan kaikkea” tai ”vaikka mitä”. Sellaisiahan Digisähkö Oy:n paketit usein ovat: ne automatisoivat kaiken maan ja taivaan väliltä – mitä asiakas nyt ikinä keksiikään toivoa.\nToki Kaikkeus-nimen puoliraamatullinen sävy säikäyttäisi monta yrittäjää tai johtajaa puolikuoliaaksi saman tien. Tässä tapauksessa se meni heittämällä läpi.\nEhkä sekin auttoi hiukan, että varoitin digisähköläisiä ennen kuin edes näytin nimiehdotustani.\nTotesin, että luultavasti he ovat niin niin nössöjä, etteivät he uskalla ottaa nimiehdotustani käyttöön.\nMutta kappas vain, olin väärässä. Kaikkeus todettiin toimivaksi. Se otettiin käyttöön saman tien.\nTässä ote LinkedIn-keskustelusta, aiheena Kaikkeus-älykotipaketin nimi. Jos tuotteen nimi ei jää kenenkään mieleen, se tuskin lisää myyntiä. Siksi täysin hajuttomat ja mauttomat vaihtoehdot ovat käytännössä nollan arvoisia.\nKorso-, Käpylä- ja Kauniainen-versioiden nimet taas tulivat Digisähköltä. Olin jopa hiukan yllättynyt siitä, että he ottivat ne myös käyttöön. Enintään yksi viidestä asiakkaastani pystyisi samaan.\nMuilla kantti pettäisi, kun komiteallinen tiukkapipoja alkaisi pohtia henkiset nutturansa täristen joitain nykyisiä, naurettavaksi yltyneitä poliittisen korrektiuden vivahteita.\nMyös Kumous-sarjan nimi syntyi digisähköläisten omana työnä. Jani ”Julma” Hirvonen kertoi jälkikäteen, miten nimi löytyi.\n”Pohdittiin K:lla alkavaa sanaa, joka sopisi Kaikkeuden kaveriksi, ja kuvaisi uudistusta jotenkin samalla ylevällä tavalla kuin Kaikkeus kuvaa kokonaisvaltaisuutta. Siinäpä se.”\nMielestäni Kumous-nimi on suorastaan nerokas oivallus. Sehän liittyy hienosti juuri saneerauskohteisiin. Vanha tekniikka revitään pois ja asennetaan uutta tilalle.\nKuulemma myös Kohennus-älykotia pohdittiin. Mutta siitä olisi saattanut tulla liian helposti mieleen Kohellus-älykoti, joten se hyllytettiin.\nSellaista palvelua ei olekaan, jonka tuotteistaminen ei onnistuisi paketoimalla. Eikä pakettien tarvitse kattaa kaikkia mahdollisia asiakkaita. Sitä paitsi myös tuotteistettuja kokonaisuuksia on lupa muokata erikoistilanteisiin. Sekin on paljon tehokkaampaa kuin miettiä asiakaskohtaista ratkaisua nollasta kerta toisensa jälkeen.\nPrevEdellinenEtäopetus on jo riittävän vaikeaa – lähiryhmä sotkee loputkin\nSeuraavaMillainen on hyvä CRM-ohjelmisto?Next\nLasse Honkala sanoo:\nMeillä aloitettiin älykoti-tuotteistus jo 1990-luvulla, ja erityisesti tuotteistukseen panostettiin vuosituhannen vaihteessa yhteistyössä parin päämiehen kanssa. Surkuhupaisia kokemuksia, kun sitä pidettiin molempien kanssa aluksi mahdottomana.\nNyt noin viidensadan älytalotoimituksen jälkeen voi kuitenkin todeta, että oli se vain sittenkin mahdollista. Muuten olisi voinut jatkaa kolmannenkin kanssa, mutta kun sitä pidettiin mahdottomana…\nTuo tuotteistaminen on mahdotonta -uskomus on luultavasti yksi kohtalonuskon ja henkisen laiskuuden muoto.\nLisäksi moni ajattelee, että hän on huono myyjä, jos hän ei vastaa kaikkiin asiakkaan toiveisiin myönteisesti.\nTodellisuudessa asiakas joutuu usein esittämään toiveita asioista, joista hän ei tiedä paljon mitään. Se on raskasta. Hän ehkä tarttuisi valmiiseen pakettiin mielellään, mutta kun ei sellaista ole tarjolla.\nSellaiset asiantuntijat ovat todella harvinaisia, jotka a) jättävät aloitteet ja tuotekehityksen asiakkaiden kontolle ja b) silti tekevät kunnon katetta.\nMarkus Huotari sanoo:\nTämä postauksesi oli jännä nähdä vasta siinä vaiheessa, kun olin päätynyt Digisähkön sivuille harkitsemaan älykodin rakentamista alusta alkaen.\nOlenko ihan väärässä, että suurin osa rakentajista haluaa aloittaa älykodin rakentamisen jostain 20 t€ sijoituksesta, eikä ole valmis laittamaan 50 t€ – 300 t€ loma-asuntoon?\nLuulin olevani kovatuloinen puolen miljoonan vuosituloilla, mutta sivuilla puhutaan siitä, että pistetään miljoona palamaan asunnon älytekniikkaan tuosta noin vain.\nAivan varmasti suurimmalle osalle meistä Digisähkön projektit ovat liian kalliita. Mutta Suomessakin silti riittää asiakkaita.\nEräs sukulaiseni myi ja asensi aikoinaan tanskalaisen B&O:n äänentoistolaitteita. Satatuhatta maksava monihuonejärjestelmä ei ollut hänen tyypilliselle asiakkaalleen mikään ongelma.\nJari Parantainen 06.04.2021 Ei kommentteja\nJari Parantainen 03.03.2021 11 kommenttia


Tiedote: Tähtitunnus käyttöön ja koronaviruksen tuoreimmat vaikutukset - Aisti Sport\nTeksti: Markus Tihumäki, seuran tiedottaja ja hallituksen sihteeri\nTämä on seuran tiedote koskien Suomen Olympiakomitean, Paralympiakomitean ja ESLU:n myöntämää tähtitunnusta sekä erityisesti koronaviruksen vaikutusta toimintaamme. Tähtiseurat voivat käyttää tähtitunnusta merkkinä laadukkaasta seuratyöstä. Isona osana tiedotetta päivitämme seuramme toiminnan ja ohjeistuksen koronavirus (COVID-19) -poikkeustilanteessa.\nTähtitunnus on palkinto laadusta\nTähtiseurat on Olympiakomitean, lajiliittojen ja aluejärjestöjen yhteinen brändi laatuseuraohjelmalle. Perusperiaatteena on, että tähtitunnusta käytetään arvokkaasti ja laatuohjelman ohjeiden mukaisesti. Näin Tähtiseuratoiminnan yhteinen arvo kasvaa. Aisti Sport ry:lle tähtiseuran laatumerkki myönnettiin aikuisten maalipalloon järjestämämme kansallisten maalipallosarjojen turnauksen yhteydessä Vantaalla 7.3.2020. Seuramme tulee käyttämään tähtitunnusta ylpeänä tiedottaessa ja viestiessä seuran toiminnasta tähtiseurana.\nLue enemmän tähtiseuraprojektistamme ja ajatuksistamme aiemmin julkaistusta artikkelista.\nKoronavirus vaikuttaa, mutta myös yhdistää koko kansaa\n”Harjoitellaanko enää tänä keväänä? Miten harjoitusmaksut ja toiminnan jatkuminen?”\nPääministeri Sanna Marinin hallitus on tiedottanut valmiuslain käyttöön ottamisesta 16.3.2020 ja sen viimeisetkin toimet astuvat voimaan 18.3.2020 kestäen ainakin 13.4.2020 asti. Yksi käyttöönotetun valmiuslain kohdista on:\nNäin ollen julkiset urheilupaikat ovat suljettuja ja seuramme kunnioittaa valmiuslakia tässä koko yhteiskuntaa yhdistävässä poikkeustilanteessa. Järjestetty harjoitustoimintamme on toistaiseksi tauolla 13. huhtikuuta asti ja tilanne katsastetaan tuolloin uudelleen. Haluamme edistää jäseniemme, mutta samassa koko yhteiskunnan terveyttä ja hyvinvointia. Järjestetty harjoitustoimintamme taukoaa hetkeksi, mutta haluamme kannustaa ja tarjota tekemistä myös kotioloihin. Terveenä ollessa harrastaa ja puuhailla voi turvallisesti kotonakin. Lue alempaa meidän ehdotuksemme!\nTällä hetkellä pandemiaksi kasvanut koronavirus vaikuttaa suuresti talouteen ympäri maailman – niin myös meidän seuraamme. Valtiot ovat julkaisseet suuria tukipaketteja auttaakseen yrityksiä säilyttämään toimintansa. Yrittäjät ja järjestöt kamppailevat vähenevien asiakkaiden ja suljettujen toimintojen keskellä tässä ikävässä tilanteessa. Myös meidän urheiluseuramme on mukana tilanteessa, jossa harjoitustoiminta on jouduttu pysäyttämään. Toimintamme jatkuu kuitenkin niin nopeasti kuin se on vain mahdollista ja turvallista koko yhteiskunnalle käynnistää.\nMonet varmasti miettivät, kuinka tässä tilanteessa maksujen suhteen toimitaan. Jäsenmaksuihin vallitseva tilanne ei vaikuta, kun jäsenmaksut kattavat koko seuran jäsenyyden ja sen sisällön. Harjoitustoiminnassamme olemme jo osittain kausimaksuja laskuttaneet ja loputkin kevään kausimaksut tulemme laskuttamaan myöhemmin keväällä. On mahdollista, että tilanne vaikuttaa laskutukseen varsinkin silloin, mikäli poikkeustilanne jatkuu pitempään ja/tai poistuneet vuorot saadaan hyvitetyiksi. Ensisijaisesti maksamme kuitenkin vielä palkkioita yksittäisille ohjaajillemme sekä muu toimintamme aiheuttaa kustannuksia edelleen. Haluamme säilyttää toimintamme kehittyvänä ja tarjota harrastajille laadukasta toimintaa jatkossakin. Siksi toivommekin, että laskuttamamme kausimaksut otettaisiin ymmärtäväisesti vastaan. Pyrimme tilanteen mukaan huomioimaan laskut parhainpäin harrastajia kunnioittaen. Jos harrastajillamme on taloudellisesti hankaluuksia yhtälailla tässä poikkeustilanteessa, olemme täysin valmiita maksujärjestelyihin. Samassa veneessähän ollaan!\nKotonakin voi puuhailla ja harrastaa – tässä meidän ehdotuksemme!\nHarrastamisen ei tarvitse loppua tähän! On paljon asioita, joita voi tehdä rajoituksista huolimatta. Seuramme järjestää maalipalloa, näkövammaiskiekkoa ja Aisti Play -lasten liikuntakerhoja. Puuhaa ja oheisharjoittelua voi tehdä nyt turvallisestikin. Meillä on maalipalloja, joita voimme lainata turvalliseen kotikäyttöön; voithan esimerkiksi tehdä erilaisia pallonhallinta- ja kuunteluharjoituskikkoja omassa olohuoneessa! Ulkona on vielä ulkojäitä, joita voi turvallisesti käyttää ulkoilun ohessa luisteluun kuitenkin ihmismassoja välttäen ja valtion hallituksen ohjeistuksia kunnioittaen. Lisäksi jumppaaminen ja liikunta tekee tässä tilanteessa hyvää mielelle ja pitää fyysistä kuntoa yllä. Huomaathan kuitenkin, että flunssaisena sinun ei tule tehdä mitään oman sekä muiden terveyden vuoksi. Annamme mielellämme erilaisia vinkkejä tekemiseen. Ajatellaan positiivisesti!\nAisti Play tarjoaa iloista puuhaa kotiin – #AistiPlayLiikuttaa\nTässä tilanteessa ei tarvitse tylsistyä. Lapsiperheillekin voi keksiä vaikka mitä hauskaa puuhaa ja pelailua kotiin. Haluatteko mukavia pelivinkkejä, mitä tehdä ja miten liikkua kotiympäristössä turvallisesti? Aisti Play -ohjaajamme Jenni Kähärä esittää puuhapelejä ja hauskoja leikkejä some-kanavissamme. Tulemme julkaisemaan hauskoja puuhavinkkejä useampia. Ei jäädä murehtimaan, vaan pidetään hauskaa yhdessä! Nyt voidaan olla yhdessä somen kautta. Ota kanavamme seurantaan. Pian kuulet lisää hashtagilla #AistiPlayLiikuttaa.\nAisti Sport Facebook\nAisti Sport Instagram\nTästä poikkeustilanteesta me selviämme yhdessä. Välitetään ja huolehditaan toisistamme.\naistisport|2020-03-17T19:08:29+02:0017 maaliskuun, 2020|Yleinen|0 Kommenttia


Elokuvaohjaaja Carmen Baltzar vieraili Savonlinnan luontoelokuvafestivaalilla — ”Luonto on loputon ihmemaa, jota voi tutkia ja jonne voi upota” - Itä-Savo\nElokuvaohjaaja Carmen Baltzar vierail...\nJulkaistu 17.8.2019 20:00 Tilaajalle\nBaltzarin elokuva Maailman onnellisin maa ottaa käsittelyyn nuorten kokeman ympäristöahdistuksen. Maalla kasvaneelle ohjaajalle luonto on asia, joka pitää ihmisen järjissään.\nElokuvaohjaaja Carmen Baltzar vieraili Savonlinnan luontoelokuvafestivaalilla ensimmäistä kertaa. Rautalammilla syntynyt ja kasvanut ohjaaja palaa mielellään Savon maisemiin Helsingistä, jossa hän nykyään asuu.\nKolme milleniaalia istuu ilmastoterapeutin vastaanotolla ja purkaa tälle ympäristöahdistustaan. Välillä kamera vilkaisee ulos ikkunasta, josta näkyy rauhallista kaupunkimaisemaa.\nsavonlinnan luontoelokuvafestivaali 2019\nAurinko ja lämmin sää palasivat luontoelokuvafestivaalin viikonlopuksi — Katso kuvat juhlien valmisteluista!


1 - Avioliitto Onnittelut! Toivomme teille molemmille kaikkea onnea maailmassa. Vastavihityn parin onnittelu Lämpimät onnentoivotukset teille molemmille hääpäivänänne Vastavihityn parin onnittelu Lämpimät onnittelut naimisiinmenon johdosta! Epämuodollinen, vastavihityn parin onnitteleminen, jonka tunnet melko hyvin Onnittelut 'tahdon'-sanoista! Epämuodollinen, vastavihityn parin onnitteleminen, jonka tunnet melko hyvin Onnittelut morsiamelle ja sulhaselle onnellisen liiton solmimisesta Vastavihityn parin onnittelu - Kihlaus Onnittelut kihlauksen johdosta! Yleinen onnittelu kihlauksen johdosta Onnittelut kihlauksestanne ja kaikkea hyvää tulevaisuuteen! Äskettäin kihloihin mennen parin onnittelu Onnittelut kihlauksenne johdosta. Olkoon tulevaisuutenne onnea täynnä. Äskettäin kihloihin mennen parin onnittelu Onnittelut kihlauksenne johdosta! Toivottavasti olette hyvin onnellisia yhdessä. Äskettäin kihloihin mennen parin onnittelu Sivu\n2 Onnittelut kihlauksesta! Oletteko päättäneet jo hääpäivän? Äskettäin kihloihin mennen parin onnittelu, jonka tunnet hyvin, kysyäksesi milloin vietetään häitä - Syntymäpäivät ja vuosipäivät Onnittelut syntymäpäivän johdosta! Hyvää syntymäpäivää! Onnittelut syntymäpäivän johdosta! Onnentoivotus syntymäpäivänäsi. Käykööt kaikki toiveesi toteen! Hyvää syntymäpäivää! Paljon onnea päivänäsi! Ihanaa syntymäpäivää! Hyvää hääpäivää! Yleinen hääpäiväonnittelu, usein korteissa Hyvää...-vuotishääpäivää! Hääpäivätoivotus tietylle vuosimäärälle (esim. hopeahäät, timanttihäät)... ja edelleen kuin vastarakastuneet. Mahtavaa vuosipäivää! Avioliiton pituuden korostaminen ja hyvän hääpäivän toivottaminen Onnittelut pronssihäiden johdosta! 20-vuotishääpäivätoivotus Sivu\n3 Onnittelut hopeahäiden johdosta! 25-vuotishääpäivätoivotus Onnittelut rubiinihäiden johdosta! 40-vuotishääpäivätoivotus Onnittelut helmihäiden johdosta! 30-vuotishääpäivätoivotus Onnittelut korallihäiden johdosta! 35-vuotishääpäivätoivotus Onnittelut kultahäiden johdosta! 50-vuotishääpäiväonnittelu Onnittelut timanttihäiden johdosta! 60-vuotishääpäivätoivotus - Parane pian - toivotukset Parane pian! Yleinen parane pian -toivotus, usein kortissa Toivottavasti paranet pian! Yleinen parane pian -toivotus Toivottavasti olet jo pian jaloillasi! Yleinen parane pian -toivotus useammalta henkilöltä Ajattelen sinua. Toivottavasti paranet pian. Yleinen parane pian -toivotus Kaikki... toivovat pikaista paranemistasi! Yleinen parane pian -toivotus useammalta henkilöltä toimistosta tai työpaikalta Parane pian. Kaikki... lähettävät lämpimiä terveisiä. Yleinen parane pian -toivotus useammalta henkilöltä toimistosta tai työpaikalta Sivu\n4 - Yleiset onnittelut Onnittelut... Yleinen onnittelulause Toivon sinulle onnea ja menestystä... Toivotetaan onnea tulevaisuudelle Toivon sinulle menestystä... Toivotetaan onnea tulevaisuudelle Haluaisimme onnitella sinua... johdosta. Onnitellaan tietyn asian saavuttamisesta Onnittelut... Onnitellaan tietyn asian saavuttamisesta, vähemmän virallinen Onnittelut ajokokeen läpäisystä! Onnittelu ajokokeen suorittamisesta Hyvä sinä! Tiesimme, että pystyt siihen! Läheisen perheenjäsenen tai ystävän onnittelu Onnea! Epämuodollinen, melko harvinainen, lyhyt onnittelumuoto - akateemisesta suorituksesta Onnittelut valmistumisesi johdosta! Onnittelu korkeakoulusta valmistumisesta Onnittelut kokeen läpäisystä! Onnittelu kokeen läpäisystä koulussa Kuka on fiksu tyttö / poika? Pärjäsit hienosti kokeessa! Epämuodollinen puhekielinen ilmaisu, kun joku suoriutuu erittäin hyvin kokeessa Sivu\n5 Onnea maisterintutkinnon johdosta ja kaikkea hyvää työelämään! Onnittelu maisterintutkinnon suorittamisesta ja onnentoivotus tulevaisuudelle Onnea hyvin suoritetusta ylioppilastutkinnosta ja kaikkea hyvää tulevaisuuteen Onnittelu ylioppilaskokeen läpäisystä, mutta epävarma siitä, jatkaako henkilö yliopistoon vai töihin Onnittelut ylioppilaalle! Kaikkea hyvää työuralle. Onnittelu ylioppilaskokeen läpäisystä, kun tiedät, että henkilö jatkaa suoraan töihin Onneksi olkoon yliopistoon pääsystä! Pidä hauskaa! Onnittelu ylioppilaskokeen läpäisystä, kun tiedät, että henkilö jatkaa suoraan yliopistoon - Surunvalittelut Olemme kaikki syvästi järkyttyneitä kuullessamme... kuolemasta, ja haluamme välittää syvimmät osanottomme. Surunvalittelut jollekin, jonka läheinen on kuollut. Kuolema oli joko yllättävä tai odotettavissa. Osanottomme menetyksen johdosta. Surunvalittelut jollekin, jonka läheinen on kuollut Syvimmät osanottoni tänä synkkänä päivänä. Surunvalittelut jollekin, jonka läheinen on kuollut Olemme järkyttyneitä ja surullisia poikasi / tyttäresi / miehesi / vaimosi... kuolemasta. Surunvalittelut jollekin, jonka poika / tytär / mies / vaimo on kuollut Syvimmät ja sydämellisimmät osanottomme tänä vaikeana päivänä. Surunvalittelut jollekin, jonka läheinen on kuollut. Ajatuksemme ovat sinun ja perheesi kanssa tänä vaikeana menetyksen aikana Surunvalittelut jollekin, jonka läheinen on kuollut - Urasaavutukset Sivu\n7 Toivomme sinulle menestystä uudessa työssäsi... Menestyksen toivottaminen uuteen työhön Kaikilta meiltä..., toivomme sinulle onnea ja menestystä uudessa työssäsi! Vanhat kollegat toivottavat menestystä uudessa työpaikassa Toivomme sinulle kaikkea hyvää uudessa tehtävässäsi... Vanhat kollegat toivottavat menestystä uudessa työtehtävässä Toivomme sinulle pelkkää menestystä uudella urallasi! Vanhat kollegat toivottavat menestystä uudessa työpaikassa Onnea uuden työpaikan johdosta! Onnittelut henkilölle, joka on saanut uuden, tuottavan työn Onnea ensimmäiselle työpäivällesi... Onnentoivotus ensimmäiselle työpäivälle - Lapsen syntymä Iloitsemme poikanne / tyttärenne syntymästä! Onnittelut! Pariskunnalle osoitettu onnittelu lapsen syntymästä Onnea uuden tulokkaan johdosta! Onnittelu pariskunnalle lapsen syntymästä Tuoreelle äidille. Onnittelut tyttären / pojan syntymästä Naiselle osoitettu onnittelu lapsen syntymästä Onnea uuden kauniin poika- / tyttölapsen syntymästä! Pariskunnalle osoitettu onnittelu lapsen syntymästä Sivu\n8 ... ylpeille vanhemmille. Onnea uuden tulokkaan johdosta. Teistä tulee varmasti erinomaiset vanhemmat. Pariskunnalle osoitettu onnittelu lapsen syntymästä - Kiitoskirjeet Suuret kiitokset... Yleinen kiitosviesti Haluaisin kiittää teitä itseni ja vaimoni / mieheni puolesta Kiittäminen oman ja toisen puolesta En tiedä miten voisin kiittää sinua... Kiitoksen ilmaisu jollekin, joka on tehnyt jotain puolestasi Tässä kiitollisuudenosoituksena... Annettaessa jollekin lahja kiitokseksi Haluamme osoittaa lämpimät kiitokset hyvästä. Kiitollisuuden osoittaminen henkilölle, joka on tehnyt puolestasi jotain Olemme erittäin kiitollisia... Vilpittömän kiitollisuuden osoittaminen henkilölle, joka on tehnyt puolestasi jotain Ei kestä! Päinvastoin, meidänhän pitäisi kiittää sinua! Käytetään kun joku kiittää sinua jostain, mistä hyödyitte myös itse. - Juhlapyhätoivotukset Hyviä juhlapyhiä toivottavat... Joulun ja uudenvuodentoivotus Yhdysvalloissa Hyvää Joulua ja onnellista Uutta Vuotta! Joulun- ja uudenvuodentoivotus kristityissä maissa Sivu\n9 Powered by TCPDF ( Yksityinen kirjeenvaihto Hyvää Pääsiäistä! Pääsiäisen toivotus kristityissä maissa Hyvää Kiitospäivää! Kiitospäivän toivotus Yhdysvalloissa Onnellista Uutta Vuotta Uudenvuoden toivotus Hyviä pyhiä! Yhdysvalloissa ja Kanadassa käytetty juhlapyhätoivotus (erityisesti jouluun ja hanukkaan liittyvä) Hauskaa Hanukkaa! Hanukantoivotus Hyvää Diwalia! Olkoon tämä Diwali kirkkain ikinä. Diwalintoivotus Hauskaa / hyvää Joulua! Jouluntoivotus kristityissä maissa Joulun- ja uudenvuodentoivotus kristityissä maissa Hyvää Joulua ja onnellista Uutta Vuotta! Sivu


Ajokeli muuttumassa huonoksi suuressa osassa maata - Kotimaa - Uutiset - MTV.fi\nJulkaistu 04.05.2014 20:34\n(Päivitetty 04.05.2014 21:05)\nAjokeli muuttuu yön aikana huonoksi suuressa osassa maata, varoittaa Ilmatieteen laitos.\nAutoilua vaikeuttavat lumi- ja räntäsade sekä jäätyvät tienpinnat.Huonoa ajokeliä on luvassa Varsinais-Suomeen, Satakuntaan, Uudellemaalle, Kanta-Hämeeseen, Pirkanmaalle, Etelä-Savoon, Pohjois-Karjalaan, Etelä-Pohjanmaalle ja Keski-Pohjanmaalle. Mainos (uutinen jatkuu alla)\nMeteorologi Pekka Poudan mukaan tänään on satanut eniten Vaasasta Keski-Suomeen ulottuvalla alueella. Myös etelässä on tullut paikallisia sade- ja raekuuroja.- Etelässä tienpinnat ovat olleet plussalla, ja mahdollinen räntä on sulanut pois. Yön aikana tiet saattavat kuitenkin jäätyä. Poudan mukaan huomiseksi on luvassa heikkoja lumikuuroja. Poikkeuksen muodostaa maan itäosa, jonne on muodostumassa jatkuvan lumisateen alue.- Itä-Suomessa saattaa tulla huomenna lunta niin paljon, että lumi jää maahan. Sen sijaan Länsi-Suomessa, missä on tänään satanut eniten, sää muuttuu poutaisemmaksi ja on yleiskuvaltaan aurinkoinen. Pouta lupaa hyviä uutisia ensi viikon loppupuolelle:\n- Ensi viikonloppuna lämpenee. Ja äitienpäivänä on ainakin lämpöisempää kuin nyt.\nNastarenkaista luopuneet: Liukas vaara piilee varjopaikoissa 4.5.2014


Matkakertomuksia tehdyistä matkoista | Raideliikenteen Teknisten ja Toimihenkilöiden Liitto RTTL ry\nKuopion Kaupunginteatteri 6.-7.3.2020\nSenioriyhteisön karkausvuoden ensimmäinen teatterimatka tehtiin Kuopioon. Siellä Kaupunginteatterissa esitettiin perjantai-iltana 6.3. ”Kaksoiselämää-musikaali”. Siinä soivat Juice Leskisen hienoimmat laulut. Musikaali ei kuitenkaan kertonut Juicen elämäntarinaa. Se vei katsojat 1990-luvun alkuun, myllerryksen aikaan, jolloin niin Suomen markka kuin Neuvostoliittokin tekivät kuolemaa. ”Kaksoiselämää” oli huumorin sävyttämä tarina rakkaudesta ja elämän arvaamattomuudesta.Musikaalin pääosassa oli Puntti Valtonen, joka tunnetaan monipuolisena näyttelijänä ja legendaarisen Juice Leskisen Grand Slamin laulaja-kitaristina.Mainittakoon vielä, että helmikuun 19. tuli kuluneeksi 70 vuotta Juicen syntymästä. Koska Juankoski on nykyisin osa Kuopiota, on luontevaa, että sikäläinen Kaupunginteatteri juhlistaa syntymän juhlavuotta.Illan ”ovensuukyselyn” perusteella oli helppoa yhtyä osanottajien mielipiteeseen - musikaali oli tosi hyvä!Ilta jatkui miellyttävän yhdessäolon ja seurustelun merkeissä Hotelli Atlaksen aulabaarissa pitkään, yli puolen yön.\nEelis oli varannut lauantaipäivälle kattavan infopaketin Kuopion tutustumiskohteista. Teatteri-ilta lienee uuvuttanut kävijät niin, että kaikki suoriutuivat kotimatkalle lauantaina puoliltapäivin.\nMatkan järjestelymestari Eelis P:lle mahtavat kiitokset hyvin junaillusta teatterimatkasta Savon sydämeen meidän kaikkien 46 osallistujan puolesta!\nPerinteitä kunnioittaen runsaslukuinen senioreiden joukko laivasi itsensä pikkujouluristeilylle Tallinnaan tiistaina 10.12.. Kuljetusalus oli tuttu M/S Silja Europa. Heti kohta kun oli asetuttu laivaan, oli buffetillallisen vuoro Grande Buffetissa. Monella oli takanaan pitkä matkustuspäivä, joten kyllä ruoka juomineen maistui. Iltaohjelman jokainen rakensi omien suunnitelmiensa ja harrastustensa mukaisesti. Yksi ylivertainen, kuntoa kohottava liikuntamuoto oli parketilla pyörähtely. Laivalla sattui mukaan myös useita muita VR:n eläkeläisryhmiä, joten tuttuja löytyi sitä kauttakin. Keskiviikon aamupäivällä reipashenkisemmät suuntasivat Vanhan kaupungin joulutorille lahjahankintoihin ja jouluglögille.\nPaluumatka alkoi yhteisellä infotilaisuudella laivan 12. kerroksen kokoustilan kabinetissa. Puheenjohtaja Alpo Mäkinen kertoi senioreiden ajankohtaisista kuulumisista ja valotti tulevaisuuden suunnitelmia. Tämän jälkeen vuoron sai RTTL ry:n pääluottamusmies Jari Äikäs.\nJari kertoi RTTL:n ajankohtaisista asioista ja kuluneen vuoden tunnoista kuulumisesta Insinööriliittoon. Tämän lisäksi hän käsitteli VR:n toiminnassa tapahtuneita muutoksia ja vastaili esitettyihin kysymyksiin. Sen verran on porukassa vielä VR- ja ay-henkeä, että aina mielenkiintoa riittää, ”missä nyt mennään”. Henkilölippu–asia ei myöskään jäänyt ilman huomiota, tälläkään kerralla. Kyllä, yksi kysymys lipusta esitettiin Jarille.\nMatkalla oli kaikkiaan 54 henkilöä. Hyvin viihdyttiin ja nautittiin risteilystä. Laiva saapui Helsinkiin n. tunnin myöhässä navakasta tuulesta johtuen, mutta eiköhän kaikki päässeet kotimatkalle ja valmistumaan joulun odotukseen.\nKesäteatterimatka Raumalle 23.-24.7.2019\nSeniorien kesäteatterimatka tehtiin tänä vuonna Raumalle. Illalla majoittumisen jälkeen suunnistimme Fåfängaan Rauman kesäteatterille katsomaan Kaksi –puuta näytäntöä.\nJälkianalyyseissa porukka tuntui nauttineen esityksestä täysin rinnoin.\nEmme olleet pelkästään teatterimatkalla, vaan seuraavana aamuna perehdyimme Rauman vanhaan kaupunkiin asiantuntevien oppaiden johdolla. Kaupungin historiallinen tausta ja nykyisen maailman perintökohteen ylläpito selvisi Tutustuimme lyhyesti myös pitsiviikkojen ja ruokamarkkinoiden antiin. Katsottavaa oli vaikka kuinka.\nSeuraavaksi siirryimme Poroholman satamaan laivamatkalle Kuuskajaskarin linnakesaarelle. Vanhan kasarmin tiloissa meitä odotti tosi maukas lounas. Ruoan jälkeen tutustuimme niin saaren sotilaallisen toiminnan aikoihin kuin sen erikoisiin geologisiin piirteisiin diabaasisaumoineen. Samalla tuli tehtyä tehokas ruuansulatuskävelykin kansallispuistoalueella. Oppaana meillä oli todellinen saaren ja sen geologian asiantuntija.\nSaarelta palattuamme menimme vielä Rauman näköalatorniin kahville. Siellä oli tilaisuus katsella ja\nkuvata Rauman aluetta lintuperspektiivistä. Yllättävää oli nähdä Eurajoen ydinvoimalan rakennukset kaukana horisontissa.\nSenioritoiminnan eräs merkittävä osa on tavata aina vaan tutummaksi tulevaa porukkaa. Jokainen sopiva väli käytettiinkin keskinäiseen seurusteluun ja kuulumisten vaihtoon.\nMonelle mukaan tulleelle Rauma on melko etäällä kotiseudusta ja niinpä matka ei pysähtynyt vain Raumaan, vaan samalla osa tutustui myös muihin lähiseutujen alueisiin.\nMonet kiitokset Olavi K:lle monipuolisen matkan sujuvista järjestelyistä. Lämmin merellinen sääkin suosi koko matkan ajan.


Alma Media hävisi syrjintäjutun lopullisesti – Kai Telanne seuraavaksi oikeuteen – Jocka Träskbäck\nJulkaistu 1.2.2011 3.4.2013 kirjoittanut Jocka Träskbäck\nAlma Media hävisi syrjintäjutun lopullisesti – Kai Telanne seuraavaksi oikeuteen\nMediakonserni Alma Media erotti taannoin Lapin kansan päätoimittajaksi nimitetyn Johanna Korhosen tämän seksuaalisen suuntautumisen takia. Nyt yhtiö on hävinnyt jutun lopullisesti, kun korkein oikeus ei myöntänyt asiassa valituslupaa. Yllätyksenä ratkaisu ei tullut, kuten aikaisemmasta kirjoituksestani voidaan huomata. Yllätys oli lähinnä se, että Alma ”hakkasi päätään seinään” hakemalla valituslupaa sen sijaan että olisi myöntänyt tappionsa. Sitä ihmeteltiin jopa professoritasolla.\nTuomion jälkeen ryhdyttiin selvittämään kuka Alma Mediassa oli syyllistynyt syrjintään. Helsingin kihlakunnansyyttäjä päätti taannoin, että Alma Median toimitusjohtaja Kai Telanne saa asiassa rikossyytteen. Hänen osaltaan asian käsittely jatkuu siis oikeudessa. Hovioikeudessa Telanne ilmoitti – muuttaen aikaisempaa kertomustaan – että päätös Korhosen potkuista oli yksin hänen. Hovioikeuden käsittelyyn saakka sekä Telanne että yhtiö olivat kertoneet päätöksen olleen yhtiön hallituksen. Tarinaa muuttamalla yhtiön hallitus selvisi syytteestä ja Telanne otti syytteen harteilleen.\nSeuraava artikkeliSeuraava Suomen parhaat verkkosivut / Nova Trotters Oy vaatii kriittisiä blogikirjoituksia poistettavaksi


9. Toimiluvat - Talouden perusteet\nToimiluvat ovat sääntelyn alakategoria, joten kaikki perusperiaatteet sääntelystä soveltuvat toimilupiin. Toimiluvat tai lisenssit myydään yleisölle perustelemalla, että ne suojelevat kuluttajaa huonolta laadulta. Lisensointi kuitenkin suojelee nimenomaisesti toimiluvan saajan palvelua halvemmilta hinnoilta! Toimilupa on tapa, jolla erityisintressiryhmä – luvanhaltija – rajoittaa palvelun tarjontaa mahdollistaakseen itselleen korkeammat hinnat.\nLisensointi ajaa kuluttajan valintojen yli asettamalla valtion erinäisten palveluiden laatustandardien päätöksentekijäksi. Näin laki määrittää tietyn laatutason, tekee laittomaksi alempitasoisen palvelun ja poistaa kuluttajalta tämän itsemääräämisoikeuden. Monet väittävät tarpeelliseksi pitää yllä tällaisia laatustandardeja, mutta usein standardeilla on hyvin vähän tekemistä todellisten palveluiden kanssa. Vaatimus ”Hiustenleikkuun historia” -kurssin hyväksytystä suorittamisesta parturin toimiluvan myöntämiselle on tästä hyvä esimerkki.\nKaiken lisäksi kuluttajat usein suosivat ja tarvitsevat – tulorajoitteista johtuen – halvempia ja vähempilaatuisia palveluita. Korkeat lupavaatimukset edellyttävät usein vastaava tasoa kuin Mersulla, vaikka monille soveltuisi paremmin Volkswagenin taso. Kuluttajan kohtaamat korkeammat hinnat, jotka näistä seuraavat, saavat aikaan enemmän tee-se-itse-pyrkimyksiä ja viivästettyä työtä ja vaarantavat kuluttajaa usein enemmän kuin toimilupa heitä suojelee. Lisäksi pakotetuille toimiluville on olemassa vaihtoehtoja. Vapaaehtoisesti sertifioidut laatustandardit mahdollistavat kuluttajan valitsemaan haluamansa tasoisen palvelun (esimerkkeinä Avainlippu, Reilu kauppa ja vakuutusehdot). Valtion myöntämät toimiluvat ovat ennaltaehkäisseet suuren määrän sertifikaatteja, jotka muuten olisivat olemassa. Nämä sertifikaatit olisivat olleet poliittisen väännön sijaan kuluttajien kysynnästä syntyneitä –kieltämättä kuluttajalle paljon tyydyttävämpi ratkaisu.\nA Liberty Primer, (Rochester, New York: Society for Individual Liberty, 1983)\ns. 227 – 228.\nCapitalism and Freedom, (Chicago: The University of Chicago Press, 1975)\ns. 137 – 161.\nThe Spirit of Democratic Capitalism, (New York: Simon and Schuster, 1982)\nOccupational Licensure and Regulation, (Washington, D. C.: American Enterprise Institute, 1980)\nThe State Against Blacks, (New York: McGraw-Hill, 1982)\ns. 67 – 107.\nThe Rule of Experts, (Washington, D. C.: The Cato Institute, 1987)\nTalouden perusteet > Kirjoja > Ytimekäs opas talouteen > 9. Toimiluvat


Tutkimusyritys Universum on tehnyt jälleen tutkimuksen ihanteellisimmista työpaikoista. Tutkimus suoritettiin loka-huhtikuussa ja siihen vastasi yhteensä 12 633 korkeakouluopiskelijaa. Tutkimuksessa kartoitettiin opiskelijoiden näkemyksiä työnantajista ja työelämästä.\nKaupallisen alan opiskelijat pitävät Almaa entistä ihanteellisempana työnantajana. Alman sijoitus nousi kaupallisen alan opiskelijoiden keskuudessa jopa kymmenen sijaa edellisestä mittauksesta. Alma on nyt sijalla 31, mikä on huikea nousu viime vuodesta. Myös humanistiopiskelijoiden keskuudessa onnistuimme edelleen säilyttämään sijan 18.\n"Almalla on viimeisen vuoden aikana panostettu systemaattisesti työnantajakuvan kehittämistä edistäviin asioihin. Tiivistynyt oppilaitosyhteistyö Haaga-Helian kanssa, sekä viimeisimpänä solmittu partnerisopimus Aalto-yliopistoon on vienyt meitä entistä lähemmäs opiskelijoita. Uskomme, että yhteistyö vie meitä eteenpäin ja pystymme tulevaisuudessa vastaamaan yhä paremmin nuorten työelämän odotuksiin. Lisäksi panostamme jatkuvasti yleiseen näkyvyyteen erilaisten markkinointitoimenpiteiden avulla sekä olemalla läsnä nuoriin kohdistuvissa tapahtumissa", toteaa Alman Employee Experience Specialist Kira Soini.\nUusimpana työnantajakuvaa kehittävänä tekona Almalle ollaan parhaillaan perustamassa uutta Employer Brand -ryhmää. Ryhmän tavoitteena on yhdessä suunnitella ja kehittää erilaisia työnantajakuvaa edistäviä projekteja. Tarkoituksena on nostaa almalaisten äänet kuuluviin ja yhdessä vaikuttaa siihen millainen työnantaja Alma on tulevaisuudessa.\nPäivämäärä: 17.5.2019, 12.30


myClub jalkapalloseuran tukena - FC Haka Juniorit tyytyväisiä palveluun - myClub | Helpotusta urheiluseurojen arkeen\nPerinteisessä valkeakoskelaisessa jalkapalloseurassa FC Haka Junioreissa panostetaan laatuun niin kentän laidalla kuin toimistossa. Valmennus, olosuhteet ja seuran hallinnon työkalut ovat kunnossa. Hakan toiminnasta ja myClubin roolista seurassa kertoo pitkän linjan seura-aktiivi Hannu Heikkinen.\nLaskutus ja tapahtumahallinta olivat tärkeimpiä kehityskohteita, kun FC Haka Junioreissa otettiin myClub käyttöön. Mallia otettiin toisesta kaupungin seurasta, Valkeakosken Nappulaliigasta. Sittemmin seurat yhdistyivät, ja nykyään FC Haka Junioreissa on reilu 500 aktiivista jalkapallon harrastajaa. Lisäksi seurassa toimii kymmeniä valmentajia, joukkueenjohtajia, huoltajia ja muita toimihenkilöitä.\nMolemmissa seuroissa aktiivisesti pitkään mukana ollut Hannu Heikkinen toteaa, että laskutuksen helppous sekä seura- että joukkuetasolla on vienyt Hakan toimintaa eteenpäin: “Aiemmin seurassa oli erilaisia käytänteitä laskutuksen suhteen, mutta myClubin käyttöönoton jälkeen laskutus on joukkueille helppoa ja seuranta vaivatonta.”\nJalkapallo on Suomen suosituin laji harrastajamääriltään, mikä näkyy myös myClub-futisseurojen määrässä.\nMyös tapahtumahallinnassa Hakalla on käytössä vain myClub, johon joukkueet ohjattiin järjestelmän käyttöönoton jälkeen. Treenit, pelit, turnaukset ja muut tapahtumat ilmoittautumisineen löytyvät myClubista. Odotettu uudistus Hakan jäsenille oli myClubin harrastajien mobiilisovellus, jolla pelaajat ja vanhemmat muun muassa hoitavat tapahtumailmoittaumiset ja päivittävät omat tietonsa. “Yhteystiedot pysyvät hyvin ajan tasalla, kun jäsenemme itse käyvät ne päivittämässä myClubissa”, Heikkinen kertoo.\nFC Haka Junioreissa toiminta on laadukasta ja avointa; kaikki ovat tervetulleita seuran toimintaan. Muiden urheiluharrastusten lisäksi lasten ja nuorten vapaa-ajasta kilpailevat lukuisat muut aktiviteetit, joten urheilutoiminnan tulee olla laadukasta, kiinnostavaa ja mielekästä harrastajille.\nHakassa polku alkaa usein perhefutiksesta ja jatkuu niin pitkälle kuin pelaaja haluaa. Mahdollisuuksia tarjotaan sekä kilpa- että harrastetoiminnasta kiinnostuneille. Myös olosuhteet ovat viimeisen päälle kunnossa. Uusi halli mahdollistaa harjoittelun läpi talven, ja kesäisin seuralla on käytössä viisi nurmikenttää. Valmennukseen on myös panostettu, sillä seuralla on edustusjoukkueen kanssa useampi yhteinen valmentaja.\nRuohonjuuritason ja kentällä tapahtuvan työn tukena myClub on toiminut Hakassa hyvin ja palveluun ollaan oltu tyytyväisiä. myClub on käytössä laajasti koko seurassa, jolloin siitä saadaan eniten irti. Jalkapalloseurat ovatkin vahvimmin edustettuina myClub-perheessä: 670 myClub-seuraan kuuluu yli 100 jalkapalloseuraa ympäri Suomen.


Johtava lääkäri kertoo näytteenottomäärien laskeneen: ”Epäilen, että haluttomuus testaukseen johtuu lähestyvästä joulusta” – Liminka\nEtusivu / Uutisarkisto / Sosiaali- ja terveyspalvelut / Johtava lääkäri kertoo näytteenottomäärien laskeneen: ”Epäilen, että haluttomuus testaukseen johtuu lähestyvästä joulusta”\n17.12.2021 Sosiaali- ja terveyspalvelut, Uutiset\nKoronan vuoksi karanteenissa ja eristyksissä olevien ihmisten määrä on hieman laskussa. Samoin näytteenottomäärät ovat Limingassa ja naapurikunnissa romahtaneet, kertoo johtava lääkäri Pauliina Sarajärvi.\n– Epäilen, että tauti ei niinkään ole sammumassa vaan ihmisten haluttomuus testaukseen johtuu lähestyvästä joulusta, jota ei haluta viettää karanteenissa. Toivottavasti kotitestejä löytyy kaupoista ja ihmiset testaisivat ainakin niillä itse itsensä. Positiivisen vastauksen jälkeen tulee hakeutua viralliseen testiin sekä välttää kontakteja että pysyä kotona.\nKoronatestaukseen hakeutumista varten löydät ohjeet tästä linkistä. Rokotusajan varaamista varten ohjeet löytyvät puolestaan tästä linkistä.\n– Walk in -rokotus torstaisin on ollut suosittu, ja eilen rokotuksilla kävi 180 rokotettavaa. Toivoisimme toki vielä lisää ensimmäisen ja toiseen rokotteen hakijoita, nyt suurin osa on kolmannen rokotteen ottajia, Sarajärvi päättää.